****

**ЧӐВАШ РЕСПУБЛИКИН**

**САККУНӖ**

**ЧӐВАШ РЕСПУБЛИКИН**

**"вырӐнти референдум тата муниципаллӐ пӖрлӖхӖн чиккиСЕне улӐштарассипе,   
муниципаллӐ пӖрлӖхе ҫӖнӖрен йӖркелессипе, депутата, вырӐнти хӐй тытӐмлӐхӐн суйлавлӐ**

**органӖн членне, вырӐнти хӐй тытӐмлӐхӐн суйлавлӐ должноҫри ҫыннине каялла чӖнсе илессипе ҫыхӐннӐ ыйтусемпе сасӐлав   
ирттересси ҫинчен" САККУННЕ**

**УЛШӐНУСЕМ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2019 ҫулхи нарӑс уйӑхӗн 28-мӗшӗнче*

*йышӑннӑ*

**1 статья**

Чӑваш Республикин "Вырӑнти референдум тата муниципаллӑ пӗр­лӗхӗн чиккисене улӑштарассипе, муниципаллӑ пӗрлӗхе ҫӗнӗрен йӗркелессипе, депутата, вырӑнти хӑй тытӑмлӑхӑн суйлавлӑ органӗн членне, вырӑнти хӑй тытӑмлӑхӑн суйлавлӑ должноҫри ҫыннине каялла чӗнсе илессипе ҫыхӑн­нӑ ыйтусемпе сасӑлав ирттересси ҫинчен" 2004 ҫулхи ака уйӑхӗн 28-мӗшӗн­чи 2 №-лӗ саккунне (Чӑваш Республикин Патшалӑх Канашӗн ведомоҫӗсем, 2004, 59 №; 2005, 62, 65 №-сем; 2006, 69 №; 2007, 73 №; 2009, 82 №; 2010, 86 №; 2012, 92 № (I том); "Республика" хаҫат, 2012, раштав уйӑхӗн 29-мӗ­шӗ; Чӑваш Республикин Саккунӗсен пуххи, 2013, 10 №; 2014, 9, 12 №-сем; 2015, 5 №; 2016, 11 №; 2017, 3 №; "Республика" хаҫат, 2018, ҫу уйӑхӗн 8-мӗ­шӗ, юпа уйӑхӗн 31-мӗшӗ) ҫакӑн пек улшӑнусем кӗртес:

1) 13 статьян 1-мӗш пайне "территорири суйлав комиссийӗсем" сӑмах­сем хыҫҫӑн "сасӑлав кунӗччен 11 кунран кая юлмасӑр" сӑмахсем хушса хурас;

2) 21 статьяна ҫакӑн пек ҫырса абзац хушса хурас:

"Вырӑнти референдум комиссийӗсен вырӑнти референдума хатӗрлен­се ирттерессипе тӳрремӗнех ҫыхӑннӑ йышӑнӑвӗсене вӗсене йышӑннӑ кунран пуҫласа пилӗк кун хушшинче туллин муниципалитетӑн кулленхи пичет кӑларӑмӗсенче пичетлесе кӑлараҫҫӗ е тата вырӑнти референдума хутшӑнакансене ытти майпа пӗлтереҫҫӗ, ҫавӑн пекех ытти массӑллӑ информаци хатӗрӗсене па­раҫҫӗ.";

3) 40 статьян 1-мӗш пайне ҫакӑн пек ҫырса предложени хушса хурас: "Участокри комисси ҫавӑн пекех вырӑнти референдума хутшӑнакансен списокне кӗртнӗ, анчах вӗсен тӗлӗшпе Раҫҫей Федерацийӗн Уголовлӑ процесс кодексӗпе килӗшӳллӗн сасӑламалли пӳлӗме пыма май паман мера суйласа илнӗ вырӑнти референдума хутшӑнакансене сасӑлава хутшӑнмалли майсемпе тивӗҫтерет.".

**2 статья**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш Республикин  Пуҫлӑхӗ | М. Игнатьев |

Шупашкар хули